คุยเรื่องวิกิพีเดีย:การตรวจสอบผู้ใช้

message: เนื่องจากกระบวนการในการคัดเลือกและการถอดถอนผู้ตรวจสอบผู้ใช้ของวิกิพีเดียภาษาไทยขึ้นอยู่กับคณะอนุญาโตตุลาการที่ปัจจุบันตำแหน่งว่างและไม่มีการเคลื่อนไหวแล้วในปัจจุบัน แม้จะมีการอนุโลมให้มีคัดเลือกหรือถอดถอนจากชุมชนได้แต่ก็ยังต้องผ่านอนุญาโตตุลาการอยู่ดี ตามข้อความที่ขีดเส้นใต้นี้:
ดังนั้นจึงขอให้ผู้ใช้ทุกท่านพิจารณาปรับแก้นโยบายการคัดเลือกและการถอดถอนผู้ตรวจสอบผู้ใช้ให้ดำเนินการผ่านชุมชนได้โดยไม่ต้องผ่านคณะอนุญาโตตุลาการเพื่อให้การคัดเลือกและการถอดถอนผู้ตรวจสอบผู้ใช้สามารถกระทำได้โดยชุมชนครับ --Geonuch (คุย) 12:03, 2 กรกฎาคม 2562 (ICT)
replies: text: : ถ้าไม่มีข้อกำหนดจากส่วนกลางว่าต้องผ่าน คอต.  ว่าให้ลบข้อความที่มีเส้นใต้ออกเลย แล้วให้ชุมชนพิจารณาครับ --Wedjet (คุย) 12:07, 2 กรกฎาคม 2562 (ICT)
ผมขอเสนอแก้ไขดังนี้ครับ เพื่อลดการต้องอาศัยอำนาจของคณะอนุญาโตตุลาการซึ่งปัจจุบันสิ้นสภาพและไม่ได้ปฏิบัติหน้าที่แล้ว ทั้งนี้ต้นร่างของนโยบายนี้มาจากวิกิพีเดียภาษาอังกฤษตั้งแต่ปี 2555 และนโยบายดังกล่าวก็ได้เปลี่ยนไปมากแล้ว อนึ่งร่างนี้พยายามแก้ไขคำให้เป็นไปในทางเดียวกันและแก้ไขตัวสะกดเล็กน้อยครับ --G(x) (คุย) 15:50, 19 กรกฎาคม 2562 (ICT)

text: --Wedjet (คุย) 17:07, 19 กรกฎาคม 2562 (ICT)

text: --Geonuch (คุย) 20:35, 19 กรกฎาคม 2562 (ICT)

text: --JMKTIN (คุย) 22:18, 19 กรกฎาคม 2562 (ICT)

text: --Soponwit Sangsai (คุย) 17:29, 20 กรกฎาคม 2562 (ICT)

text: --คุณแบงค์ 13:03, 26 กรกฎาคม 2562 (ICT)
----
สรุป ปรับแก้นโยบายการคัดเลือกและการถอดถอนผู้ตรวจสอบผู้ใช้ให้ดำเนินการโดยประชาคม --Geonuch (คุย) 20:07, 23 กรกฎาคม 2562 (ICT)
thread_title:  ปรับแก้นโยบายการคัดเลือกและการถอดถอนผู้ตรวจสอบผู้ใช้ 

message: เนื่องด้วยก่อนหน้านี้ ข้าพเจ้า (ผู้ใช้:Octahedron80) เคยเป็นผู้ตรวจสอบผู้ใช้ ร่วมกับผู้ใช้อีกท่านหนึ่ง (เป็นใครจำไม่ได้) รวม 2 คน ซึ่งแต่งตั้งโดยคณะอนุญาโตตุลาการ เวลาต่อมาผู้ใช้ดังกล่าวสละสิทธิ์การเป็นผู้ตรวจสอบผู้ใช้ ทำให้สิทธิ์ผู้ตรวจสอบผู้ใช้ของข้าพเจ้าถูกระงับโดยปริยาย เนื่องจากเหลือเพียงคนเดียว ทำให้ไม่สามารถตรวจสอบการทำงานซึ่งกันและกันได้ บัดนี้กำลังมีการเสนอชื่อเพื่อเป็นผู้ตรวจสอบผู้ใช้ขึ้นมาใหม่ และจะทำให้ผู้ตรวจสอบผู้ใช้มีรวมไม่น้อยกว่า 2 คน สิทธิ์ของข้าพเจ้าจึงจะถูกรื้อฟื้นขึ้นมาใหม่ ข้าพเจ้าจึงขอใช้พื้นที่ตรงนี้ ประกาศสละสิทธิ์ผู้ตรวจสอบผู้ใช้ของ ผู้ใช้:Octahedron80 โดยให้มีผลตั้งแต่บัดนี้เป็นต้นไป เพื่อให้การทำงานของผู้ตรวจสอบผู้ใช้ชุดใหม่เป็นไปโดยสะดวก จึงประกาศให้ทราบโดยทั่วกัน --奥虎 ボンド 13:29, 26 กรกฎาคม 2562 (ICT)
thread_title:  ประกาศสละสิทธิ์ผู้ตรวจสอบผู้ใช้ (CheckUser) ของ ผู้ใช้:Octahedron80 

message: ขอยกมาอภิปรายตรงนี้ครับ เนื่องจากมูลนิธิวิกิมีเดียเห็นว่าการเปิดเผยข้อมูลไอพีเป็นการทั่วไปอาจก่อให้เกิดประเด็นเกี่ยวกับความเป็นส่วนตัว มูลนิธิวิกิมีเดียจึงมีข้อเสนอเพื่อจำกัดการเปิดเผยไอพีในโครงการ ทั้งในแง่ของการเปิดเผยต่อสาธารณชนและในการเก็บบันทึกประวัติ การไม่เปิดเผยข้อมูลเช่นนี้อาจทำให้ผู้ตรวจสอบผู้ใช้และผู้ดูแลระบบปฏิบัติหน้าที่ในการตรวจสอบและป้องกันการก่อกวนได้ลำบากขึ้น แต่มูลนิธิวิกิมีเดียกำลังเล็งหาวิธีการเพื่อดำเนินการให้สามารถป้องกันและปราบปรามการก่อกวนโดยใช้ตัวบ่งชี้ผู้ใช้ (identifier) อย่างอื่นที่ไม่เป็นการเปิดเผยข้อมูลไอพีเกินจำเป็น (ดูเพิ่มเติมในรายงานผลการศึกษาการซ่อนไอพี) ทั้งนี้ มูลนิธิได้ขอความเห็นผู้ใช้ทั่วไปทุกโครงการในหน้าขอความเห็นในมาตรการดังกล่าวนี้ครับ --G(x) (คุย) 16:43, 22 สิงหาคม 2562 (+07)
replies: text: : ย้ายไปสภากาแฟไหมครับ เพื่อขอความเห็นของผู้ใช้ทั่วไปด้วย (ส่วนหนึ่งคือผมไม่แน่ใจว่าตัวเองจะว่างมาอ่าน/ตอบไหม) ถ้าผู้ใช้คนอื่นรับรู้อาจมีความเห็นที่น่าสนใจก็ได้ครับ --Geonuch (คุย) 19:58, 25 สิงหาคม 2562 (+07)
replies: text: ::
thread_title: ข้อเสนอการจำกัดการเปิดเผยไอพีของโครงการ

message: จากผมเสนอให้ย้ายการตรวจสอบผู้ใช้จากหน้าแจ้งผู้ดูแลระบบมาที่หน้ารายงานหุ่นเชิดแทน (คุยเรื่องวิกิพีเดีย:แจ้งผู้ดูแลระบบ#เสนอย้ายการตรวจสอบผู้ใช้) ดูเหมือนจะไม่มีปัญหาอะไร โดยได้ร่างส่วนหัวสำหรับการตรวจสอบหุ่นเชิดใหม่ตามนี้ (ปรับปรุงต้นแบบจาก EN อาจใส่คำอธิบายที่เข้ากับบริบทของเราเองทีหลัง) ซึ่งจะมีการเปลี่ยนรายละเอียดในนโยบายเล็กน้อยและส่วนอื่น ๆ ที่จำเป็น นอกจากนี้ขอให้พิจารณาเกี่ยวกับ
# ในหลายภาษาใช้ investigation (การสืบสวน) แทน report (รายงาน) ซึ่งผมไม่มีปัญหาว่าจะใช้คำไหน แต่เมื่อพิจารณาดูแล้ว report เหมือนจะเป็นการนำชื่อหุ่นเชิดมา "วางไว้" เฉย ๆ ไม่ได้มีการดำเนินการอะไรต่อขณะที่ investigation ทำให้รู้สึกถึงมีขั้นตอนดำเนินการ แต่ที่บอกไปถ้าใครอยากใช้คำไหนก็บอกได้ครับ
# ไม่ทราบว่าวิกิพีเดียภาษาไทยอยากมี Clerk (เสมียน/ผู้ช่วย) เหมือนภาษาอังกฤษในการสืบสวนหุ่นเชิดด้วยไหมครับ เท่าที่ดูคราว ๆ Clerk จะช่วยดูในการสืบสวนหุ่นเชิดด้านพฤติกรรมและการพิจารณาหลักฐานที่เกี่ยวข้องรวมถึงมีการฝึก trainee เพื่อเป็น clerk โดยเฉพาะ ซึ่งผมว่าก็ดีเหมือนกันแต่ด้วยขนาดโครงการและความร่วมมือของผู้ใช้ที่มีอยู่ในตอนนี้ถ้าทำแล้วยุ่งยากหรือหาคนมาทำไม่ได้ก็ไม่เป็นไรครับ
# นอกเหนือจากหน้ารายงานหุ่นเชิดแล้ว จะให้ทำการเปิดอีเมลของกลุ่มผู้ตรวจสอบผู้ใช้ (ที่ไม่ใช่อีเมลส่วนตัว) เช่น checkuser-th-wp@wikipedia.org เป็นอีกช่องทางหนึ่งด้วยหรือไม่ครับ (ถ้าชุมชนเห็นว่าจำเป็น)
--Geonuch (คุย) 20:26, 25 สิงหาคม 2562 (ICT)
# ถ้าสมมุติว่าต้องการให้กระบวนการตรวจสอบผู้ใช้อยู่ภายใต้กระบวนการตรวจสอบหุ่นเชิด ผมขอเสนอคำว่า "แจ้งตรวจสอบผู้ใช้" หรือ "แจ้งตรวจสอบหุ่นเชิด" ในความหมายของ Investigation ครับ (ซึ่งหมายความว่า Subpage จะเป็น "วิกิพีเดีย:หุ่นเชิด/แจ้งตรวจสอบหุ่นเชิด" เป็นต้น) แต่ทั้งนี้หากมีชื่ออื่นเพื่อพิจารณาด้วยก็ยินดีครับ
# ถ้าชุมชนไม่ใหญ่มาก ผมเห็นว่าผู้ตรวจสอบสามารถดำเนินการตามที่ได้รับแจ้งมาเองได้เลยโดยไม่ต้องขอให้มีผู้ช่วย ผู้ช่วยจะใช้ในกรณีอำนวยความสะดวกระหว่างผู้ตรวจสอบและผู้ขอตรวจสอบในกระบวนการต่าง ๆ ทั้งนี้ หากมีก็จะเป็นการอำนวยความสะดวกในส่วนนี้ อย่างไรก็ดี ผู้ที่ทำหน้าที่ในส่วนนี้ต้องเป็นผู้ที่มีความเชี่ยวชาญในนโยบายการใช้หุ่นเชิดพอสมควร (รวมถึงคุณสมบัติอื่น ๆ) ซึ่งผมไม่แน่ใจว่าจะมีผู้ใช้ในส่วนนี้มากน้อยขนาดไหนครับ
# หากมีอีเมล (เช่นเดียวกับที่ผมได้เคยยกประเด็นไว้ในนโยบาย Oversight) ก็จะเป็นการดีครับ 
replies: text: --G(x) (คุย) 15:58, 26 สิงหาคม 2562 (+07)
replies: text: :# ใช้ "แจ้งตรวจสอบหุ่นเชิด" ก็ดีครับ คิดว่าย้ายไปเป็นหน้าหลัก (วิกิพีเดีย:แจ้งตรวจสอบหุ่นเชิด) เหมือนโครงการอื่นก็ได้ครับ

text: :# ผมกังวลเรื่องการหาผู้ใช้ที่มีคุณสมบัติและยินดีที่จะรับอาสาตรงนี้ยากครับ ไว้ถ้าโครงการใหญ่ขึ้นอาจขอให้มีการพิจารณาตรงนี้ใหม่

text: :# ขออนุญาตสอบถามคุณ G(x) ว่าการเปิดใช้อีเมลของผู้ตรวจสอบผู้ใช้จะมีปัญหาในเรื่องการพิจารณาหลักฐานที่ไม่โปรงใส่หรือไม่ครับ (กรณี Oversight เข้าใจว่าจำเป็นต้องมีอีเมลเพื่อไปเปิดเผยข้อมูลส่วนบุคคล) --Geonuch (คุย) 20:23, 26 สิงหาคม 2562 (ICT)
replies: text: ::: อยากให้มีเสมียน/ผู้ช่วย อย่างน้อยสัก 2 คน เหมือนเมื่อครั้งที่มีอนุญาโตตุลาการครับ จะได้ทำงานร่วมกันเป็นทีม ขาดเหลืออะไรยังสามารถช่วยแนะนำกันได้ และหากอีเมลกลางก็ดีนะครับ (ป.ล. ให้เสมียน/ผู้ช่วย ร่วมใช้อีเมลกลางนี้ด้วยดีไหมครับ) --B20180 (คุย) 20:40, 26 สิงหาคม 2562 (+07)
replies: text: ::::
replies: text: ::::# ผมว่าควรใช้คำว่า "แจ้งตรวจสอบ..." ดีกว่าครับ เพราะหน้าที่ตรงนี้คือ "ตรวจสอบเมื่อเทียบกับผู้เชิดหุ่น" หรือ "ตรวจสอบหุ่นเชิด เพื่อหา account ที่เชิดหุ่น" ถ้าใช้คำว่า "รายงาน" ก็คือ เอามาแปะไว้เฉยๆ ไม่ได้ทำอะไรเลย อย่างที่คุณ Geouch กล่าวไว้ครับ

text: ::::# กรณีของ clerk ผมว่าอาจจะหาคนเข้ามาทำในส่วนนี้ยาก แต่ถ้ามีก็จะช่วยลดภาระของ Checkuser ไปได้บ้างครับ

text: ::::# สำหรับอีเมลของ Checkuser ผมเองอยากให้ใช้อีเมลกลางของกลุ่มผู้ตรวจสอบผู้ใช้ เช่นเดียวกับกรณีของผู้ควบคุมประวัติครับ (คือ จะได้สามารถตรวจสอบการดำเนินการซึ่งกันและกันระหว่างผู้ตรวจสอบผู้ใช้/ผู้ควบคุมประวัติ และจะได้สะดวกต่อการติดต่อ) --Ken-Z! | Talk I hate Grean & Vandalism on Wikipedia ! 21:03, 26 สิงหาคม 2562 (+07)
replies: text: ::::: clerk อาจจะหาได้ยากครับ เพราะจะต้องปลีกเวลามาทำหน้าที่ตรงนี้เฉพาะเมื่อมีความจำเป็น ทุกวันนี้ขนาดเข้ามาวิกิพีเดียให้สม่ำเสมอบางทียังไม่ได้ครับ --Wedjet (คุย) 01:03, 9 กันยายน 2562 (ICT)
หลังจากกินเวลาอภิปรายมาระยะหนึ่งแล้ว...
# ชื่อใหม่เป็น "วิกิพีเดีย:แจ้งตรวจสอบหุ่นเชิด" 
# แม้ว่าส่วนใหญ่จะเป็นว่า clerk มีประโยชน์ แต่ยังมีข้อกังวลเกี่ยวกับการหาอาสาสมัครมาทำหน้าที่ซึ่งเป็นปัญหาอย่างหนึ่งของวิกิพีเดียภาษาไทย ในส่วนนี้คงเก็บไปก่อน
# จากที่ได้สอบถามถึงวิธีการในการเปิดใช้งานอีเมลผ่าน Mailing list ของ CU โดยทาง CU ได้ให้วิธีการในการเปิดใช้งานอีเมล (ที่เป็น OTRS queue แบบวิกิพีเดียภาษาอังกฤษ) ตามที่ถามไป แต่หลายท่านให้ข้อกังวลการเปิดใช้งานอีเมลของวิกิพีเดียภาษาไทยโดยเฉพาะการดำเนินงานที่กระทำโดยโครงการที่มี CU แค่ 2 คน (ผมเดาว่าการที่ CU ของเราเคย "เว้นว่าง" ไประยะหนึ่งอาจเป็นสาเหตุที่เป็นข้อกังวลดังกล่าว) และมีคดีมากเพียงใดที่จะต้องการใช้งานอีเมล  สำหรับการดำเนินงานเพื่อส่งหลักฐานหรือรายละเอียดในทางลับนั้น วิธีการทั่วไปที่สามารถใช้ได้โดยไม่ต้องมีอีเมลส่วนกลางคือ ผู้ใช้ทั่วไปส่งอีเมลเข้าหา CU คนใดคนหนึ่ง เมื่อได้รับรายละเอียดให้นำลง Mailing list ส่วนกลางเพื่อให้ CU ในโครงการเดียวกันสามารถเห็นและพิจารณาหลักฐานร่วมกันได้ นอกจากนี้ทาง CU ของวิกิพีเดียภาษาอังกฤษได้เล่าถึงปัญหาการลดลงของผู้ตรวจสอบผู้ใช้ในหลายปีที่ผ่านมาทำให้การใช้งานอีเมลของวิกิพีเดียภาษาอังกฤษเองก็ไม่เป็นไปตามเป้าหมายที่วางเอาไว้ ด้วยเหตุนี้การขอเปิดใช้อีเมลของวิกิพีเดียภาษาไทยจึงเก็บไปตาม clerk จนกว่าจะมีความจำเป็นในภายภาคหน้า
--Geonuch (คุย) 19:38, 2 ตุลาคม 2562 (+07)

text: : ข้อ 3 เห็นด้วยกับการให้ผู้ใช้ส่งอีเมลหา CU เป็นรายบุคคลไปก่อน แต่อาจเพิ่มข้อกำหนดว่า CU ที่ได้รับอีเมลจะต้องแจ้งเรื่องให้ CU อีกคนทราบเพื่อให้เกิดความโปร่งใสและการคานอำนาจกันด้วยครับ --Wedjet (คุย) 01:03, 3 ตุลาคม 2562 (+07)
replies: text: ::หมายเหตุเรื่องอีเมล พิเศษ:Diff/8538274 --Geonuch (คุย) 20:22, 11 ตุลาคม 2562 (+07)
thread_title:  กระบวนการการขอตรวจสอบ 

message: ขอแจ้งว่าขณะนี้มีการเสนอให้แก้ไขนโยบายการตรวจสอบผู้ใช้ (รวมถึงการควบคุมประวัติ) ที่เมทาวิกิ ในกรณีที่ RFC ได้ความเห็นพ้องอาจมีผลกระทบต่อนโยบายการตรวจสอบผู้ใช้ของวิกิพีเดียภาษาไทยซึ่งต้องปรับให้สอดคล้องกับนโยบายทั่วโลกด้วย จึงขอให้ติดตามและสามารถแสดงความเห็นในหน้าดังกล่าวได้ครับ 
 (แจ้งถึง CU ปัจจุบันและ CU candidate ครั้งล่าสุด) --Geonuch (คุย) 21:59, 21 ธันวาคม 2562 (+07)
thread_title:  Meta RFC 

message: จากการสนทนาส่วนตัวของทีมผู้ตรวจสอบผู้ใช้ปัจจุบัน ผมและคุณ  มีความเห็นตรงกันอย่างหนึ่งว่าอยากให้มีผู้ตรวจสอบผู้ใช้เพิ่มอีกประมาณ 1—2 คน เนื่องจากเราทั้งคู่อาจมีภารกิจบางประการที่ทำให้ไม่ได้เข้ามาในวิกิพีเดียในบางครั้ง หรืออย่างตัวผมเองก็มีหน้าที่การงานในชีวิตจริงที่ไม่สะดวกใช้เครื่องมือหรือลาพักผ่อนในบางครั้ง ซึ่งขณะนี้จำนวน case ที่แจ้งขอตรวจสอบหุ่นเชิดในวิกิพีเดียภาษาไทยอาจดูไม่เยอะมาก แต่การตรวจสอบด้วยเครื่องมือนั้นต้องพิจารณาและเปรียบเทียบกับข้อมูลจำนวนมากเพื่อยืนยันความเกี่ยวข้องของผู้ใช้และอาจใช้ระยะเวลานานในการยืนยัน ถ้ามีผู้ตรวจสอบผู้ใช้เพิ่มอีกคนจะช่วยแบ่งเบาภาระ เพิ่มความรอบคอบในการพิจารณาและไม่ต้องกังวลกับการระงับสิทธิผู้ตรวจสอบผู้ใช้ทั้งวิกิพีเดียภาษาไทยถ้าคนใดคนหนึ่งลาออกหรือถูกระงับสิทธิไป (โครงการต้องมี CU อย่างน้อย 2 คน ถ้าคนใดคนหนึ่งออกอีกคนต้องออกด้วย) จึงไม่ทราบว่ามีใครสนใจที่จะเป็นผู้ตรวจสอบผู้ใช้บ้างไหมครับ (จะเสนอเองหรือทาบทามผู้อื่นก็ได้) --Geonuch (คุย) 12:38, 25 มกราคม 2563 (+07)
thread_title:  ต้องการผู้ตรวจสอบผู้ใช้เพิ่ม